**Osrednje spletno mesto državne uprave**

**GOV.SI**

Številka: 1006-39/2022-2030-1

Datum: 28. 10. 2022

Na podlagi tretjega odstavka 70. člena v zvezi s 4. točko prvega odstavka 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) Ministrstvo za pravosodje, Župančičeva ulica 3, Ljubljana,

objavlja **pripravniško** uradniško delovno mesto za določen čas 10 mesecev

**SVETOVALEC (šifra DM: 1278) v Ministrstvu za pravosodje, Direktoratu za organizacijsko zakonodajo in pravosodno upravo, Sektorju za pravosodno upravo ter sodne izvedence, cenilce in tolmače**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) – pravo (KLASIUS-P-16: 0421) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) – pravo (KLASIUS-P-16: 0421) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) – pravo (KLASIUS-P-16: 0421);
* znanje uradnega jezika (visoka raven aktivnega obvladanja slovenščine);
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09; v nadaljnjem besedilu Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

V skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08) je za delo na pripravniškem uradniškem delovnem mestu svetovalec potrebna visoka raven aktivnega obvladanja slovenščine. Navedena uredba podrobneje določa, kdaj šteje, da ima oseba določeno raven znanja slovenščine, in kako se le-ta dokazuje.

Naloge pripravniškega delovnega mesta svetovalec so naslednje:

* usposabljanje za delo na delovnem mestu svetovalec;
* usposabljanje za pomoč pri pripravi osnutkov predpisov in drugih zahtevnejših gradiv;
* usposabljanje za zbiranje, urejanje in pripravo podatkov za oblikovanje zahtevnejših gradiv;
* usposabljanje za samostojno oblikovanje manj zahtevnih gradiv s predlogi ukrepov;
* usposabljanje za opravljanje drugih nalog.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe, pridobljen strokovni/znanstveni naslov ter datum pridobljene izobrazbe in ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da aktivno obvlada slovenščino na visoki ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil;
4. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. pisno izjavo kandidata, da za namen te javne objave dovoljuje Ministrstvu za pravosodje pridobitev podatkov iz 4. točke iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je že pridobil.

Izbrani kandidat se bo usposabljal za opravljanje del na pripravniškem delovnem mestu svetovalec. Z izbranim kandidatom bo sklenjeno delovno razmerje za določen čas 10 mesecev, za čas opravljanja pripravništva, s polnim delovnim časom. Izbrani kandidat bo delo opravljal v prostorih Ministrstva za pravosodje, Župančičeva ulica 3, Ljubljana, oziroma v njegovih uradnih prostorih.

Izbran kandidat ne bo imenovan v naziv; skladno s 73. členom ZJU se mu določijo pravice in obveznosti glede na naziv svetovalec III. V skladu z 9.a členom Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18 in 204/21) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za šest plačnih razredov nižja od osnovne plače tega delovnega mesta oziroma naziva (tj. 24. plačni razred), razen če področni zakon določa drugače.

Kandidat vloži prijavo v pisni obliki (**na priloženem obrazcu)**, ki jo pošlje v zaprti ovojnici z označbo: **»za javno objavo za prosto pripravniško delovno mesto svetovalec (šifra DM: 1278) v Sektorju za pravosodno upravo ter sodne izvedence, cenilce in tolmače, št. 1006-39/2022-2030«** na naslov: Ministrstvo za pravosodje, Sekretariat, Služba za kadrovske zadeve, Župančičeva ulica 3, 1000 Ljubljana, in sicer **v roku 8 dni** po objavi na osrednjem spletnem mestu državne uprave GOV.SI in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mp@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Nataša Kotnik, telefon: 01 369 5450, informacije o delovnem področju pa mag. Valentina Vehovar, telefon: 01 369 5232.

.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 Dr. Uroš Gojkovič

 generalni sekretar